
1. PROPUNERE DE DECIZIE A PARLAMENTULUI EUROPEAN
privind descărcarea de gestiune pentru execuția bugetului Agenției Uniunii Europene pentru Programul spațial aferent exercițiului financiar 2022
(2023/2170(DEC))
Parlamentul European,
–	având în vedere conturile anuale finale ale Agenției Uniunii Europene pentru Programul spațial pentru exercițiul financiar 2022,
–	având în vedere Raportul anual al Curții de Conturi privind agențiile UE pentru exercițiul financiar 2022, însoțit de răspunsurile agențiilor[footnoteRef:1], [1:  JO C, C/2023/594, 27.10.2023.] 

–	având în vedere declarația de asigurare[footnoteRef:2] privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2022 în temeiul articolului 287 din Tratatul privind funcționarea Uniunii Europene, [2:  JO C, C/2023/112, 12.10.2023.] 

–	având în vedere Recomandarea Consiliului din ... februarie 2024 privind descărcarea de gestiune a Agenției în ceea ce privește execuția bugetară pentru exercițiul financiar 2022 (00000/2024 – C9‑0000/2024),
–	având în vedere articolul 319 din Tratatul privind funcționarea Uniunii Europene,
–	având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012[footnoteRef:3], în special articolul 70, [3:  JO L 193, 30.7.2018, p. 1.] 

–	având în vedere Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr. 912/2010, (UE) nr. 1285/2013, (UE) nr. 377/2014 și a Deciziei nr. 541/2014/UE[footnoteRef:4], în special articolele 85 și 86, [4:  JO L 170, 12.5.2021, p. 69.] 

–	având în vedere Regulamentul delegat (UE) 2019/715 al Comisiei din 18 decembrie 2018 privind regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului[footnoteRef:5], în special articolul 105, [5:  JO L 122, 10.5.2019, p. 1.] 

–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9‑0000/2024),
1.	acordă directorului executiv al Agenției Uniunii Europene pentru Programul spațial descărcarea de gestiune pentru execuția bugetului Agenției aferent exercițiului financiar 2022 / își amână decizia de a acorda directorului executiv al Agenției Uniunii Europene pentru Programul spațial descărcarea de gestiune pentru execuția bugetului Agenției aferent exercițiului financiar 2022;
2.	își prezintă observațiile în cadrul rezoluției de mai jos;
3.	încredințează Președintei sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Uniunii Europene pentru Programul spațial, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

[bookmark: _Toc157428291]2. PROPUNERE DE DECIZIE A PARLAMENTULUI EUROPEAN
privind închiderea conturilor Agenției Uniunii Europene pentru Programul spațial pentru exercițiul financiar 2022
(2023/2170(DEC))
Parlamentul European,
–	având în vedere conturile anuale finale ale Agenției Uniunii Europene pentru Programul spațial pentru exercițiul financiar 2022,
–	având în vedere Raportul anual al Curții de Conturi privind agențiile UE pentru exercițiul financiar 2022, însoțit de răspunsurile agențiilor[footnoteRef:6], [6:  JO C, C/2023/594, 27.10.2023.] 

–	având în vedere declarația de asigurare[footnoteRef:7] privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2022 în temeiul articolului 287 din Tratatul privind funcționarea Uniunii Europene, [7:  JO C, C/2023/112, 12.10.2023.] 

–	având în vedere Recomandarea Consiliului din ... februarie 2024 privind descărcarea de gestiune a Agenției în ceea ce privește execuția bugetară pentru exercițiul financiar 2022 (00000/2024 – C9‑0000/2024),
–	având în vedere articolul 319 din Tratatul privind funcționarea Uniunii Europene,
–	având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012[footnoteRef:8], în special articolul 70, [8:  JO L 193, 30.7.2018, p. 1.] 

–	având în vedere Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr. 912/2010, (UE) nr. 1285/2013, (UE) nr. 377/2014 și a Deciziei nr. 541/2014/UE[footnoteRef:9], în special articolele 85 și 86, [9:  JO L 170, 12.5.2021, p. 69.] 

–	având în vedere Regulamentul delegat (UE) 2019/715 al Comisiei din 18 decembrie 2018 privind regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului[footnoteRef:10], în special articolul 105, [10:  JO L 122, 10.5.2019, p. 1.] 

–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9‑0000/2024),
1.	aprobă închiderea conturilor Agenției Uniunii Europene pentru Programul spațial pentru exercițiul financiar 2022 / amână închiderea conturilor Agenției Uniunii Europene pentru Programul spațial pentru exercițiul financiar 2022;
2.	încredințează Președintei sarcina de a transmite prezenta decizie directorului executiv al Agenției Uniunii Europene pentru Programul spațial, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).


[bookmark: _Toc157428292]3. PROPUNERE DE REZOLUȚIE A PARLAMENTULUI EUROPEAN
conținând observațiile care fac parte integrantă din decizia privind descărcarea de gestiune pentru execuția bugetului Agenției Uniunii Europene pentru Programul spațial aferent exercițiului financiar 2022
(2023/2170(DEC))
Parlamentul European,
–	având în vedere decizia sa privind descărcarea de gestiune pentru execuția bugetului Agenției Uniunii Europene pentru Programul spațial aferent exercițiului financiar 2022,
–	având în vedere articolul 100 și anexa V la Regulamentul său de procedură,
–	având în vedere raportul Comisiei pentru control bugetar (A9‑0000/2024),
A.	întrucât, potrivit situației veniturilor și cheltuielilor sale[footnoteRef:11], bugetul definitiv al Agenției Uniunii Europene pentru Programul spațial („Agenția”) aferent exercițiului financiar 2022 a fost de 70 032 491,77 EUR, ceea ce reprezintă o majorare cu 22,58 % față de 2021; întrucât veniturile reale ale Agenției s-au ridicat la 1,2 miliarde EUR, reprezentând diferența față de bugetul menționat mai sus, explicată prin activități operaționale finanțate prin venituri alocate care sunt incluse în bugetul aprobat ca mențiune simbolică; [11:  JO C 453/11, 29.11.2022, p. 56.] 

B.	întrucât, în raportul său privind conturile anuale ale agenției pentru exercițiul financiar 2022 („raportul Curții”), Curtea de Conturi („Curtea”) declară că a obținut asigurări rezonabile cu privire la fiabilitatea conturilor anuale ale agenției și la legalitatea și regularitatea operațiunilor subiacente; întrucât Curtea prezintă un paragraf „de evidenţiere a unui aspect” în legătură cu impactul războiului de agresiune al Rusiei împotriva Ucrainei asupra operațiunilor Agenției;
C.	întrucât, în ceea ce privește sistemele de control intern ale Agenției, nu au fost comunicate probleme care să necesite acțiuni corective pentru 2022 și nici nu există acțiuni corective în curs sau restante în urma auditurilor și evaluărilor din exercițiile anterioare;
Gestiunea bugetară și financiară
1.	constată cu satisfacție că eforturile de monitorizare a bugetului în cursul exercițiului financiar 2022 au avut ca rezultat o rată de execuție bugetară a creditelor de angajament din anul curent de 100 %, egală cu cea din cei doi ani precedenți; regretă totuși faptul că rata de execuție a creditelor de plată din anul curent a fost de 72,86 %, ceea ce reprezintă o scădere de 1,92 % față de 2021;
2.	ia act de faptul că Consiliul de administrație al Agenției a aprobat trei amendamente bugetare în 2022, primul în ianuarie, majorând creditele totale cu 1 687 363,77 EUR, în al doilea amendament bugetar Consiliul de administrație al Agenției a aprobat realocarea sumei totale de 2 659 300 EUR, în principal de la bugetul operațional la linia de prelucrare a datelor, iar al treilea amendament bugetar a redus creditele de plată cu 4 640 000 EUR, valoarea totală a creditelor de plată ajungând la 65 392 491,77 EUR;
3.	ia act de faptul că, pe lângă bugetul său de bază, Agenția a continuat să gestioneze o mare parte din bugetul delegat (credite alocate), o sumă totală de 574,5 milioane EUR a fost angajată în cadrul bugetului delegat în 2022, iar 1,26 miliarde EUR sub formă de plăți;
Performanța
4.	salută faptul că Agenția utilizează indicatori-cheie de performanță (ICP) pentru a evalua rezultatele legate de obiectivele sale, care includ, printre altele, administrarea eficace a consiliului de acreditare de securitate (CAS), astfel încât să sprijine procesul decizional în timp util, analiza amenințării și a riscurilor cu privire la Galileo, gestionarea bugetului Agenției și informarea cu privire la acesta, gestionarea eficientă a tuturor mecanismelor juridice, asigurarea capacității operaționale a sediilor Agenției și îndeplinirea obligațiilor de audit și control statutar; constată că majoritatea obiectivelor au fost îndeplinite, însă recomandă abordarea indicatorilor-cheie de performanță (ICP) care rămân neîndepliniți sau înregistrează progrese mai mici decât se preconizase;
5.	ia act de faptul că Agenția a dezvăluit impactul potențial al războiului din Ucraina, inclusiv întreruperea utilizării lansatoarelor Soyuz pentru sateliții Galileo din cauza retragerii unilaterale a echipei ruse de lansare Soyuz; ia act de faptul că Agenția nu are în vedere niciun impact direct și imediat asupra performanței sale financiare, dar recunoaște că sunt necesare eforturi intense pentru a reduce la minimum întârzierile în lansarea de noi sateliți, ceea ce ar putea duce la întârzieri în recunoașterea cheltuielilor și în compensarea activelor de încasat plătite sub formă de prefinanțare; constată cu îngrijorare că această sumă nu poate fi estimată în mod fiabil în acest moment;
6.	constată, de asemenea, că activitatea la stațiile terestre EGNOS din Ucraina a încetat din cauza conflictului, dar acest lucru nu are niciun impact direct asupra funcționalității sistemului EGNOS; subliniază că Agenția a luat toate măsurile pe care le putea lua pentru a proteja cât mai mult posibil echipamentele deja instalate, dar că starea lor exactă nu este cunoscută în prezent; constată că există un caz de forță majoră semnalat de entitatea gazdă și că, de îndată ce va fi eliminat, contractul în vigoare va fi reactivat;
7.	observă că Agenția a pus în aplicare măsuri de monitorizare a legăturilor cu instituțiile ruse și belaruse și că nu se preconizează că modificările condițiilor de piață față de sancțiuni vor afecta în mod semnificativ operațiunile Agenției;
8.	ia act de faptul că, în 2022, au fost adoptate o serie de decizii importante de acreditare pentru Galileo și Serviciul european geostaționar mixt de navigare (EGNOS), iar printre aspectele importante legate de EGNOS, se numără semnarea următorului contract de furnizare de servicii EGNOS și un nou contract de servicii de căutare și salvare, contractul de întreținere pentru EGNOS V2, precum și lansarea sarcinii utile EGNOS GEO4; în special, a fost identificată și soluționată o defecțiune de mod comun în EGNOS; constată cu satisfacție că impactul global al programului Galileo este subliniat cu peste 3,5 miliarde de dispozitive activate în întreaga lume; observă că doi noi sateliți Galileo au intrat în funcțiune; constată cu satisfacție că serviciile Galileo, inclusiv monitorizarea securității și serviciul public reglementat (PRS), au demonstrat performanțe remarcabile, în pofida provocărilor generate de pandemia de COVID-19;
9.	ia act de faptul că alte realizări ale Agenției în 2022 includ organizarea Săptămânii spațiale a UE 2022 la Praga, în cooperare cu Comisia și cu sprijinul Președinției cehe a Consiliului UE, crearea rețelei Agenției de 1 000 de întreprinderi nou-înființate și 28 de investitori și prima zi a antreprenoriatului spațial CASSINI, punerea în funcțiune a doi noi sateliți Galileo și a fost publicat primul raport de piață care cuprinde atât observarea Pământului, cât și GNSS;
Eficiența și realizările
10.	ia act de faptul că Agenția a depus eforturi semnificative pentru a raționaliza și a automatiza și mai mult procesele de gestionare a resurselor umane în vederea creșterii eficienței; observă că, în acest context, Agenția a continuat să implementeze diverse module Sysper (de exemplu, TIM, FLEX, TELEWORK) și să le interconecteze cu aplicațiile de sprijin interne existente (de exemplu, instrumentul de înregistrare a timpului de lucru bazat pe Intranet; ia act de faptul că departamentul de resurse umane a introdus un sistem de emitere a biletelor electronice pentru a simplifica prelucrarea diferitelor cereri din partea personalului său; invită Agenția să identifice mai multe proceduri interne care ar putea fi raționalizate prin noi instrumente informatice;
11.	ia act de faptul că, în temeiul Acordului-cadru de parteneriat financiar (ACFP), Agenția este obligată să colaboreze cu Comisia și cu Agenția Spațială Europeană (ESA) pentru a defini împreună modalitățile de realizare a obiectivelor climatice ale Uniunii Europene și pentru a coopera în ceea ce privește activitățile care contribuie la aceste obiective; constată, de asemenea, că, în temeiul articolului 30 din ACFP, Agenția este obligată să pună în aplicare sistemul de management de mediu și audit (EMAS) până la sfârșitul anului 2023;
12.	constată că, în ceea ce privește achizițiile publice ecologice (APE), în 2022 s-au înregistrat unele progrese în ceea ce privește identificarea cazurilor de proceduri de licitație cu aspecte „ecologice” și luarea în considerare a aplicării criteriilor ecologice; constată, de asemenea, că, în 2023, Agenția dezvoltă treptat o abordare mai solidă pentru a pune efectiv în aplicare APE în mod permanent, pentru a-și forma personalul și a introduce treptat criterii ecologice în achizițiile sale publice, în conformitate cu politica sa de mediu și cu certificarea EMAS în curs;
13.	felicită Agenția pentru angajamentul față de procesul de reducere a impactului său asupra mediului, de optimizare a consumului de resurse și de reducere a amprentei sale de carbon și pentru primul pas în această direcție, adoptarea și publicarea politicii sale de mediu la 16 decembrie 2022;
Politica de personal
14.	laudă Agenția pentru faptul că la 31 decembrie 2022 schema de personal era completată în proporție de 100 %, fiind ocupate 231 din cele 231 de posturi de agenți temporari autorizate de bugetul Uniunii (față de 191 de posturi autorizate în 2021); constată că, în plus, în 2022, la Agenție au mai lucrat 46 agenți contractuali și nouă experți naționali detașați, aducând numărul total al angajaților la 286;
15.	ia notă de lipsa echilibrului între sexe în rândul personalului din conducerea superioară și medie a Agenției, trei membri din trei fiind bărbați; regretă lipsa echilibrului între femei și bărbați din cadrul consiliului de administrație al Agenției, 22 din cei 28 de membri fiind bărbați; ia act, de asemenea, de situația echilibrului dintre femei și bărbați din cadrul întregului personal al Agenției, 153 din 232 fiind bărbați; constată cu satisfacție din raportul Agenției în ce privește măsurile de monitorizare luate în contextul descărcării de gestiune pentru execuția bugetului Agenției aferent exercițiului financiar 2021 (denumit în continuare „raportul de monitorizare al agenției”) că Agenția a adoptat o strategie privind diversitatea și includerea în 2023, însoțită de un plan de acțiune care include măsuri concrete privind contribuția la diversitate și includere, inclusiv abordarea de gen;
16.	reamintește observația Curții din 2021 cu privire la deficiențele procedurale din cadrul a două proceduri de recrutare auditate, potrivit căreia Agenția a introdus modificări suplimentare în procesele sale de selecție, iar modelele și instrucțiunile furnizate membrilor comisiilor de selecție au fost modificate și se oferă mai multe îndrumări membrilor comisiilor de selecție atunci când stabilesc criteriile pentru un anunț de post vacant; constată, de asemenea, că Curtea a constatat că aceste îmbunătățiri sunt satisfăcătoare și, prin urmare, observația este închisă;
17.	reamintește că Agenția continuă să pună în aplicare reducerea treptată și progresivă a numărului total de posturi de agenți contractuali, în conformitate cu resursele totale puse la dispoziția Agenției; ia act de faptul că, în același timp, Agenția continuă să își concentreze în continuare posturile de agenți contractuali pe funcțiile de securitate și operaționale ale Centrului de monitorizare a securității sistemului Galileo (GSMC); subliniază că, în acest sens, Agenția continuă să ia act de faptul că există riscuri asociate cu reducerea posturilor de agenți contractuali și că acest lucru necesită, într-adevăr, externalizări suplimentare, ceea ce determină creșterea costurilor financiare și duce la dezvoltarea competențelor și a know-how-ului în afara sectorului public;
18.	reamintește observația din 2021 din raportul Curții cu privire la restricțiile impuse de Agenție unui membru al conducerii care se mută la un alt loc de muncă în altă parte, dar fără a oferi o justificare pentru aceste restricții; constată, de asemenea, că această observație este închisă, că Agenția și-a revizuit procedurile pentru a remedia deficiențele identificate, și că în 2022 nu au fost observate cazuri similare;
19.	salută faptul că, în 2022, Agenția s-a integrat pe deplin în modulul TIM, inclusiv telemunca și Flexitime, și a semnat un acord suplimentar privind nivelul serviciilor pentru modulul de raportare și analiză al serviciului Resurse umane, care urmează să fie implementat în 2023; ia act de faptul că Agenția a adoptat decizia Comisiei privind timpul de lucru și munca în format hibrid C(2022)1778 și monitorizează îndeaproape rezultatele acestei decizii, care se preconizează că va îmbunătăți starea de bine a personalului la locul de muncă și va facilita echilibrul dintre viața profesională și cea privată;
Achizițiile publice
20.	constată din raportul Curții că, în septembrie 2021, Agenția a lansat o procedură de negociere fără publicarea prealabilă a unui anunț de participare cu o entitate publică națională pentru furnizarea de diverse servicii legate de activitățile de căutare și salvare; subliniază că ofertantul furniza deja servicii similare Agenției din 2016, iar Agenția intenționa să încheie un nou contract-cadru cu o dată de expirare stabilită la 31 decembrie 2032 și cu un buget maxim de 120 de milioane EUR; observă că contractul-cadru final a fost semnat la 1 decembrie 2022 și includea implicarea a mai multor subcontractanți. remarcă faptul că Curtea a observat că existau unele discrepanțe între cerințele din caietul de sarcini și evaluarea realizată de comisia de resort; constată că, de exemplu, cerința de a declara absența conflictelor de interese pentru contractanți în etapa de evaluare fie a fost eliminată, fie nu a fost analizată în mod corespunzător, un alt exemplu fiind că oferta primită, în loc să utilizeze anul 2021 ca an de referință pentru stabilirea prețurilor, conform specificațiilor tehnice, a folosit 2022 ca an de referință; ia act de considerațiile Agenției potrivit cărora discrepanțele au fost justificate de statutul contractantului principal, care este o entitate publică națională, și de verificările efectuate de aceasta din urmă și că, în ceea ce privește anul de referință utilizat pentru stabilirea prețului în ofertă, Agenția a acceptat abaterea din cauza duratei procedurii care a dus la încheierea contractului la sfârșitul anului 2022;
21.	evidențiază faptul că obiectivul normelor privind achizițiile publice este de a permite entităților contractante să obțină bunurile și serviciile de care au nevoie la cel mai bun preț, asigurând, în același timp, concurența loială între ofertanți și respectarea principiilor transparenței, proporționalității, egalității de tratament și nediscriminării; invită Agenția să își îmbunătățească în continuare procedurile de achiziții publice, asigurând respectarea deplină a normelor aplicabile, pentru a obține cel mai bun raport calitate/preț;
Prevenirea și gestionarea conflictelor de interese și transparența
22.	ia act de faptul că Agenția a realizat o evaluare amplă a punerii în aplicare a strategiei sale antifraudă (SAF) în 2020 și, prin urmare, în 2022 a publicat noua sa SAF, care a fost adoptată de consiliul său de administrație; observă că Agenția începe acum să o pună în aplicare prin măsuri majore/ample care îi afectează în special personalul; constată cu satisfacție că declarațiile de interese și CV-urile membrilor consiliului de administrație și ale conducerii superioare sunt publicate pe site-ul Agenției;
23.	ia act de faptul că Agenția a avut un caz de avertizare de integritate în 2022, care a cauzat mai multe anchete, dintre care unele sunt încă în curs de desfășurare în 2023; invită Agenția să informeze autoritatea care acordă descărcarea de gestiune despre evoluțiile în acest sens; constată, din raportul de monitorizare al Agenției din 2021, că, în ceea ce privește cazul de avertizare de integritate din 2021, Agenția a cooperat, conform cerințelor, cu OLAF, furnizând toate informațiile disponibile, după caz; ia act de faptul că, în 2022, nu a fost anchetat sau încheiat niciun caz de conflict de interese;
24.	ia act de faptul că se ține un registru intern pentru reuniunile conducerii superioare cu sectorul, dar acesta nu este publicat pe pagina de internet a Agenției; subliniază importanța transparenței și invită Agenția să le publice fără întârziere;
25.	insistă că este nevoie să se continue activitățile privind transparența, incompatibilitățile, conflictele de interese, activitățile ilegale de lobby și practica „ușilor turnante”;
Alte observații
26.	laudă Agenția pentru faptul că continuă să fie activă pe cele mai mari rețele de socializare, pentru că a deschis conturi pe rețelele de socializare Mastodon și Peertube care respectă viața privată, pentru publicarea pe site-ul său a 107 știri și a 13 comunicate de presă (majoritatea în toate limbile oficiale ale UE), cu scopul de a ajunge la cunoștința tuturor statelor membre; ia act, de asemenea, de faptul că Agenția a organizat evenimente precum Săptămâna spațială a UE (3 000 de vizitatori la fața locului/online), Zilele porților deschise ale EUSPA, Hackathoane CASSINI, sesiuni de informare privind programul Orizont Europa și numeroase webinare privind oportunitățile de achiziții publice;
°
°	°
27.	face trimitere, pentru alte observații cu caracter orizontal care însoțesc decizia privind descărcarea de gestiune, la rezoluția sa din ...[footnoteRef:12] referitoare la performanțele, gestiunea financiară și controlul agențiilor. [12:  Texte adoptate, P9_TA(2024)0000.] 

